b'\n_START_ARTICLE_\nCoca-Cola\n_START_SECTION_\nOblika steklenice in logotip\n_START_PARAGRAPH_\nPoznan logotip Coca-Cole je narisal Frank Mason Robinson, knji\xc5\xbeni\xc4\x8dar Johna S. Pembertona. V letu 1885 pa je John S. Pemberton dodelil \xc5\xa1e ime svoji pija\xc4\x8di._NEWLINE_Steklenico pa je oblikoval Earl R. Dean v letu 1915. V letu 1916 je bila oblika izbrana za najbolj\xc5\xa1o in bila v prodaji \xc5\xa1e istega leta. Sedaj je oblika steklenice ena najbolj prepoznavnih na svetu \xc2\xbbcelo v temi\xc2\xab._NEWLINE_Danes The Coca-Cola Company proizvaja in prodaja tudi druge brezalkoholne pija\xc4\x8de, pod blagovnimi znamkami Fanta, Sprite ...\n_START_SECTION_\nZgodovina razvoja Coca-Cole\n_START_PARAGRAPH_\nRazvoj kokakole se je pri\xc4\x8del leta 1885 v ZDA. Tega leta je farmacevt John Pomberton_NEWLINE_v zvezni dr\xc5\xbeavi Georgia, v mestu Atlanta ustvaril pija\xc4\x8do, ki je bila osve\xc5\xbeilna in po\xc5\xbeivljajo\xc4\x8da. Sestavine za novo pija\xc4\x8do je naro\xc4\x8dal iz raznih krajev, te je preizku\xc5\xa1al v raznih kombinacijah in kon\xc4\x8dno v trino\xc5\xbenem kotlu zvaril preparat , kateri je postal osnova za popolni recept izdelave Kokakole. Recept je \xc5\xa1e danes najbolj varovana in slavna formula na svetu. U\xc5\xbeivanje nove pija\xc4\x8de se je najprej raz\xc5\xa1irilo v ZDA , z mo\xc4\x8dnimi tr\xc5\xbenimi prijemi in reklamnimi akcijami pa se je pija\xc4\x8da raz\xc5\xa1irila po celem svetu. Dru\xc5\xbeba The Coca-Cola Company je uspela s svojo distribucijsko mre\xc5\xbeo odpreti ve\xc4\x8d kot 300 partnerskih polnilnic kokakole, katere ponujajo ve\xc4\x8d kot 3300 pija\xc4\x8d v ve\xc4\x8d kot 200 dr\xc5\xbeavah sveta. Polnilnice so se lahko odpirale samo tam kjer je bila visokokakovostna pitna voda, glavna sestavina kokakole. Danes je ta standard ogro\xc5\xbeen zaradi pove\xc4\x8danega onesna\xc5\xbeenja voda v okolju. Kokakola je gazirana pija\xc4\x8da in ni primerna za vsakega \xc4\x8dloveka.\n_START_SECTION_\nKonkurenca\n_START_PARAGRAPH_\nPo svetu Coca Cola ni edina prodajana gazirana pija\xc4\x8da, ampak se v mnogih dr\xc5\xbeavah prodajajo gazirane pija\xc4\x8de s podobnim okusom in imeni. Ena izmed najpopularnej\xc5\xa1ih je pepsi, ki ima svojo distribucijsko mre\xc5\xbeo raz\xc5\xa1irjeno po skoraj vsem svetu. Tudi v Sloveniji obstajajo podjetja, ki nam ponujajo podobne pija\xc4\x8de, med drugimi je najbolj znana Cockta, ki jo sedaj izdeluje ljubljansko podjetje Kolinska.'